Ο ρόλος διαλυτών μορίων προσκόλλησης σε φλεγμονώδεις καταστάσεις της καρδιάς
Authors: Γκόλιας Χρήστος 
Published: January 2014

Η έννοια της προσκόλλησης και οι διαμεσολαβητές αυτής τα μόρια προσκόλλησης (cell adhesion molecules, CAMs) θεωρούνται ζωτικής σημασίας για τα κύτταρα. Στην παρούσα μελέτη μελετήθηκε ο ρόλος διαλυτών μορίων προσκόλλησης που εκφράζονται στις φλεγμονώδεις καταστάσεις της καρδιάς. Οι διαλυτές μορφές των CAMs, ICAM-1, ICAM-2, ICAM-3, VCAM-1, L-selectin, E- selectin, P- selectin και MadCAM, PECAM προσδιορίστηκαν με την χρήση ELISA σε 15 ασθενείς με λοιμώδη ενδοκαρδίτιδα (κατηγορία Ι), 30 ασθενείς με οξεία μυοκαρδίτιδα (κατηγορία ΙΙ) και 30 ασθενείς με οξεία περικαρδίτιδα (κατηγορία ΙΙΙ) και συγκρίθηκαν με 20 ασθενείς που αποτελούσαν την ομάδα ελέγχου. Στην κατηγορία Ι η μέση τιμή του ICAM-1 ήταν 600(202-1067) ng/ml, του VCAM-1 ήταν 1702(824-2646) ng/ml, της L-selectin ήταν 908(605-1235) ng/ml, της E- selectin ήταν 158(64.6-195) ng/ml, της P- selectin ήταν 283.5(188-366) ng/ml ενώ του MadCAM ήταν 422.8(268-599) ng/ml συγκρινόμενη με τις τιμές 277.1(197-337) ng/ml, 661.55(421.3-1007.9) ng/ml, 555(355-823) ng/ml, 49.7(21-93) ng/ml, 116(97-132.6) ng/ml και 253.22(143.8-312) ng/ml αντίστοιχα, της ομάδας ελέγχου (p<0.05). Η μέση τιμή του ICAM-2 ήταν 213(136-279) ng/ml, του ICAM-3 ήταν 103(63.5-155) ng/ml και του PECAM ήταν 66.6(36-107) ng/ml στην κατηγορία Ι, σε σχέση με την μέση τιμή του ICAM-2 185(95.8-302) ng/ml, του ICAM-3 99.55(53-155) ng/ml και του PECAM 62.1(30-98.6) ng/ml που ήταν στην ομάδα ελέγχου (p>0.05). Στην κατηγορία ΙΙ η μέση τιμή του ICAM-1 ήταν 440.7(287-609) ng/ml, του VCAM-1 ήταν 1153(676-1602) ng/ml, της E-selectin ήταν 116.2(58.4-168) ng/ml και της P-selectin ήταν 181.5(82.1-181.5) ng/ml. Στην κατηγορία ΙΙΙ η μέση τιμή του ICAM-1 ήταν 532(308-659) ng/ml, του VCAM-1 ήταν 1325(981-1722) ng/ml, της E-selectin ήταν 118.9(54.1-174) ng/ml και της P-selectin ήταν 120.9(88.4-165) ng/ml συγκρινόμενη με τις τιμές 277.1(197-337) ng/ml, 661.5(421.3-1007.9) ng/ml, 49.7(21-93) ng/ml, 116(97-132.6) ng/ml αντίστοιχα, της ομάδας ελέγχου (p<0.05). Η μέση τιμή του ICAM-2 ήταν 190.2(95.8-318) ng/ml, του ICAM-3 ήταν 96.1(54.9-152) ng/ml, της L-selectin ήταν 614(345-903) ng/ml, του PECAM ήταν 67(34.4-115) ng/ml και του MadCAM ήταν 262.3(157-386) ng/ml στην κατηγορία ΙΙ και 190.3(123-281) ng/ml, 95.2(46.9-158) ng/ml, 530(388-709) ng/ml, 64(34.2-98.7) ng/ml, 251(147-313) ng/ml αντίστοιχα στην κατηγορία ΙΙΙ, σε σχέση με την μέση τιμή 185(95.8-302) ng/ml, 99.5(53-155) ng/ml, 555(355-823) ng/ml, 62.1(30-98.6) ng/ml, 253.2(143.8-312) ng/ml αντίστοιχα της ομάδας ελέγχου (p>0.05). Τα ICAM-1, VCAM-1, L-selectin, E- selectin, P- selectin και MadCAM αποτελούν δυνητικά σημαντικούς διαγνωστικούς και προγνωστικούς δείκτες για τους ασθενείς με ενδοκαρδίτιδα ενώ ο ρόλος των μορίων ICAM-2, ICAM-3 και PECAM χρειάζεται περεταίρω διερεύνηση με μελλοντικές μελέτες ώστε να καταδειχτεί ο πιθανός η μη ρόλος τους στην διαδικασία της φλεγμονής σε πάσχοντες από λοιμώδη ενδοκαρδίτιδα. Ο συνδυασμός αυξημένων επιπέδων των διαλυτών μορίων προσκόλλησης ICAM-1, VCAM-1, E- selectin, χαρακτηρίζει και τις τρεις φλεγμονώδεις καταστάσεις της καρδιάς. Αυτά τα μόρια δύναται στο μέλλον να καταστούν χρήσιμοι διαγνωστικοί και προγνωστικοί βιοδείκτες